《苦热五首 其一》
宋代·方一夔

夏来樊圃隔阴晴，谁与天工管不平。一窟蛟龙时作怪，千年草不偶成精。

政疑沙界熬焦釜，未倒银河洗太清。谁是苍生霖雨手，普将禹甸酿西成。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。